CELEX: 62008CN0288
Language: sk
Date: 2008-06-30 00:00:00
Title: Vec C-288/08: Návrh na začatie prejudiciálneho konania, ktorý podal Svea Hovrätt – Miljööverdomstolen (Švédsko) 30. júna 2008 – Kemikalieinspektionen/Nordiska Dental AB

15.8.2008   
            
            
               SK
            
            
               Úradný vestník Európskej únie
            
            
               C 209/37
            
         Návrh na začatie prejudiciálneho konania, ktorý podal Svea Hovrätt – Miljööverdomstolen (Švédsko) 30. júna 2008 – Kemikalieinspektionen/Nordiska Dental AB
   (Vec C-288/08)
   (2008/C 209/57)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Svea Hovrätt – Miljööverdomstolen
   Účastníci konania pred vnútroštátnym súdom
   
      Žalobkyňa: Kemikalieinspektionen
   
      Žalovaná: Nordiska Dental AB
   Prejudiciálne otázky
   
               1
            
            
               
                           a.
                        
                        
                           Majú sa ustanovenia smernice Rady 93/42/EHS (1) zo 14. júna 1993 o zdravotníckych pomôckach vykladať tak, že predstavujú prekážky pri uplatňovaní vnútroštátneho zákazu vývozu amalgámu obsahujúceho ortuť na stomatologické účely z dotknutého štátu na komerčné účely, ktorý sa zakladá na dôvodoch ochrany životného prostredia a zdravia?
                        
                     
                           b.
                        
                        
                           Má na tento výklad nejaký vplyv tá skutočnosť, že dotknutý výrobok má označenie CE?
                        
                     
         
               2.
            
            
               Ak je odpoveď na prvú otázku záporná, sú § 8 a 11 švédskeho nariadenia (1998:944), okrem iného o zákaze v určitých prípadoch obchodovať s chemickými výrobkami, dovážať ich a vyvážať, ktoré sa zakladajú na vyššie uvedených dôvodoch, zlučiteľné s článkami 29 ES a 30 ES, ak sa tieto ustanovenia uplatňujú na amalgám obsahujúci ortuť na stomatologické účely, ktorý má označenie CE?
            
         
      (1)  Ú. v. ES L 169, s. 1; Mim. vyd. 13/012, s. 82.